Prima apariție publică a Ursulei von der Leyen, după săptămâni de absență din cauza bolii. La ce eveniment a participat șefa CE
Președinta Comisie Europene (CE), Ursula von der Leyen, a apărut vineri pentru prima dată în public, la Berlin, după ce, la începutul anului, și-a anulat evenimentele din agendă, din cauza unor probleme grave de sănătate, care au necesitat o săptămână de spitalizare. Potrivit Politico, șefa executivului european a fost prezentă la un eveniment de susținere a politicianului german Friedrich Merz pentru a deveni următorul cancelar al Germaniei. Merz este liderul Uniunii Creștin-Democrate (CDU) de centru-dreapta, partid din care provine și von der Leyen.